CELEX: 62016TN0193
Language: el
Date: 2016-04-22 00:00:00
Title: Υπόθεση T-193/16: Προσφυγή της 22ας Απριλίου 2016 – NG κατά Ευρωπαϊκού Συμβουλίου

27.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/26
            
         Προσφυγή της 22ας Απριλίου 2016 – NG κατά Ευρωπαϊκού Συμβουλίου
   (Υπόθεση T-193/16)
   (2016/C 232/34)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: NG (Νήσος Λέσβος, Ελλάδα) (εκπρόσωπος: B. Burns, Solicitor)
   
      Καθού: Ευρωπαϊκό Συμβούλιο
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει τη συμφωνία μεταξύ του Ευρωπαϊκού Συμβουλίου και της Τουρκίας της 18ης Μαρτίου 2016 με τίτλο «Δήλωση ΕΕ-Τουρκίας, 18 Μαρτίου 2016»·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει πέντε λόγους.
   
               1.
            
            
               Με τον πρώτο λόγο, ο προσφεύγων προβάλλει ότι η συμφωνία μεταξύ του Ευρωπαϊκού Συμβουλίου και της Τουρκίας της 18ης Μαρτίου 2016 με τίτλο «Δήλωση ΕΕ-Τουρκίας, 18 Μαρτίου 2016», δεν συνάδει προς τα θεμελιώδη δικαιώματα της ΕΕ, ιδίως τα άρθρα 1, 18 και 19 του Χάρτη Θεμελιωδών Δικαιωμάτων της Ευρωπαϊκής Ένωσης.
            
         
               2.
            
            
               Με τον δεύτερο λόγο, ο προσφεύγων προβάλλει ότι η Τουρκία δεν είναι ασφαλής τρίτη χώρα κατά την έννοια του άρθρου 36 της οδηγίας 2005/85/ΕΚ του Συμβουλίου, της 1ης Δεκεμβρίου 2005, σχετικά με τις ελάχιστες προδιαγραφές για τις διαδικασίες με τις οποίες τα κράτη μέλη χορηγούν και ανακαλούν το καθεστώς του πρόσφυγα (ΕΕ L 326, 13.12.2005, σ. 13-34).
            
         
               3.
            
            
               Με τον τρίτο λόγο, ο προσφεύγων προβάλλει ότι θα έπρεπε να είχε εφαρμοστεί η οδηγία 2001/55/ΕΚ του Συμβουλίου, της 20ής Ιουλίου 2001, σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά την υποδοχή και την αντιμετώπιση των συνεπειών της υποδοχής αυτών των ατόμων (ΕΕ L 212, 7.8.2001, σ. 12-23).
            
         
               4.
            
            
               Με τον τέταρτο λόγο, ο προσφεύγων προβάλλει ότι η προσβαλλόμενη συμφωνία αποτελεί στην πραγματικότητα δεσμευτική σύμβαση ή «πράξη» έχουσα έννομα αποτελέσματα για τον ίδιο, καθώς και ότι η παράβαση του άρθρου 218 ΣΛΕΕ και/ή του άρθρου 78, παράγραφος 3, ΣΛΕΕ, είτε από κοινού, είτε μεμονωμένα εξεταζόμενα, καθιστούν την προσβαλλόμενη συμφωνία άκυρη.
            
         
               5.
            
            
               Με τον πέμπτο λόγο, ο προσφεύγων προβάλλει ότι παραβιάστηκε η απαγόρευση της συλλογικής απελάσεως κατά την έννοια του άρθρου 19, παράγραφος 1, του Χάρτη Θεμελιωδών Δικαιωμάτων της Ευρωπαϊκής Ένωσης.